Ένωση Αμερικανικού Ακαδημαϊκού Τύπου

Η Ένωση Αμερικανικού Ακαδημαϊκού Τύπου (αγγλ.Association of American University Presses - AAUP) ιδρύθηκε το 1937 με έδρα τη Νέα Υόρκη, εκπροσωπεί τον Ακαδημαϊκό Τύπο και διαχειρίζεται θέματα που εντάσσονται στη σφαίρα του περιεχομένου του. Πρόκειται για μια μη κερδοσκοπική συνεργασία, η οποία προωθεί την έρευνα και τον αλφαβητισμό.

 Στις αρχές του 1920 είχε συσταθεί ανεπίσημα μια Ένωση Ακαδημαϊκού Τύπου, όταν εκπρόσωποι του Ακαδημαϊκού Τύπου συναντιόταν και συζητούσαν θέματα του κλάδου. Το 1928 προέκυψε κατόπιν συνεργασίας 13 Ακαδημαϊκών Τύπων, ο πρώτος συνεργατικός κατάλογος, ο οποίος αποτέλεσε το έρεισμα ώστε το 1932 να παροτρυνθούν οι κοινές δραστηριότητες μεταξύ εκδοτών. Το Φεβρουάριο του 1937 εκλέχθηκαν οι πρώτοι Διευθυντές της AAUP και το 1946 διεξήχθη το πρώτο ετήσιο συνέδριο στο Σικάγο. Σταδιακά η ένωση άρχισε να επεκτείνεται, ο αριθμός των μελών να αυξάνεται και το 1959 ιδρύθηκε το πρώτο κεντρικό γραφείο. Το 1964 ιδρύθηκε η θυγατρική επιχείρηση «Υπηρεσίες Αμερικάνικου Ακαδημαϊκού Τύπου» (American University Press Services) με υποστηρικτικό ρόλο για το έργο της ένωσης. Ο αριθμός των μελών άρχισε σταδιακά να αυξάνεται και να σχηματίζεται μια αλυσίδα ακαδημαϊκών ενημερωτικών εκδόσεων. Η AAUP επιδιώκει να στηρίξει τα μέλη της και να συμβάλλει στη συνεχή και πλήρη εκπαίδευση τους, καθώς και την επαγγελματική τους εξέλιξη. Σύμφωνα με την επίσημη ιστοσελίδα της, η AAUP βοηθά τα μέλη της μέσω της παροχής επαγγελματικής κατάρτισης, συνεργατικών υπηρεσιών και δημόσιας υποστήριξης. Το σύνολο των μελών της AAUP αποτελείται από μη κερδοσκοπικούς εκδοτικούς οργανισμούς, οι οποίοι διακρίνονται για την επιστημονική φύση του εκδοτικού τους έργου. Ανεξάρτητα άτομα και προσωπικό εταιρειών που δε συνεργάζονται με την ένωση, μπορούν να συμμετέχουν στα προγράμματα επαγγελματικής εξέλιξης. Ακόμη, οργανισμοί οι οποίοι δεν πληρούν τις απαραίτητες προϋποθέσεις συμμετοχής σε κάποια από τις διαθέσιμες κατηγορίες μελών, μπορούν να συνεισφέρουν στη δράση της μέσω του Προγράμματος Συνεργατών της AAUP (AAUP Partners Program). Η AAUP αριθμεί περισσότερα από 130 μέλη σε παγκόσμιο επίπεδο, τα οποία διακρίνονται σε: Πλήρη Μέλη (Full Members) Συνεργαζόμενα Μέλη (Associate Members) Διεθνή Μέλη (International Members) Νέα μέλη (Introductory Members) Η AAUP αναπτύσσει και διατηρεί συνεργατικές σχέσεις με συναφείς οργανισμούς, αποσκοπώντας στην προώθηση της επιστημονικής επικοινωνίας. Συγκεκριμένα, παρέχει στα μέλη της επαγγελματική κατάρτιση και καθοδήγηση, μέσα από εκπαιδευτικά προγράμματα, σεμινάρια και εργαστήρια. Σε ετήσια συχνότητα συγκαλεί συναντήσεις για τη διαχείριση αναδυόμενων ζητημάτων του χώρου και δημοσιεύει επιστημονικό και ενημερωτικό υλικό. Η AAUP προκειμένου να παρέχει έγκυρη ενημέρωση στα μέλη της, παρακολουθεί στενά τις εξελίξεις του τομέα και εστιάζει τη δράση της στους εξής τομείς πολιτικής: Το μέλλον της επιστημονικής επικοινωνίας (Future of Scholarly Communications) Πνευματική ιδιοκτησία και πρόσβαση (Copyright and Access) Πνευματική ελευθερία (Intellectual Freedom) Πρότυπα (Standards) Δημόσια υπεράσπιση (Public Advocacy) Οικολογική εκδοτική (Eco-Publishing) Association of American University Presses Partners with Copyright Clearance Center(Αγγλικά) Association of American University Presses partners with Copyright Clearance Center(Αγγλικά) Association of American University Presses (AAUP)(Αγγλικά) The Association of American University Presses and the Closing of the University of Missouri Press(Αγγλικά) Association of American University Presses Recognizes Uncommon Vernacular(Αγγλικά) Επίσημη ιστοσελίδα της AAUP Αρχειοθετήθηκε 2012-10-19 στο Wayback Machine.(Αγγλικά)